
DR.31.5.2004 101 

 

  

atau pelbagai hala, kesemua kementerian, agensi serta wakil sektor swasta mengambil 
bahagian secara aktif untuk menentukan kejayaan Malaysia. ini termasuklah apabila 
kita mengadakan rundingan WTO dari segi mesyuarat menteri-menteri, wakil daripada 
semua kementerian hadir begitu juga daripada sektor swasta. 

 Berikutan pemeteraian perjanjian rangka kerja dan kerjasama ekonomi 
komprehensif antara ASEAN dan Republik Rakyat China (PRC) pada bulan November 
2002, satu protokol bagi meminda perjanjian rangka kerja tersebut telah ditandatangani 
pada 6 Oktober 2003 bagi mengambil kira jadual komitmen di bawah, dengan izin, Daily 
Harvest Program (DHP). 

 Daily Harvest Program, dengan izin, adalah pelaksanaan awal bagi kawasan 
perdagangan bebas ASEAN/China (ACFTA) yang telah bermula dari 1 Januari 2004 
dan akan dimuktamadkan pada 1 Januari 2006 bagi negara anggota ASEAN dan tahun 
2010 bagi negara anggota baru. 

 Program ini meliputi penurunan  tarif bagi produk-produk pertanian yang belum 
diproses dan produk-produk spesifik yang dirundingkan secara dua hala di antara 
setiap negara anggota ASEAN dan China, kesemua negara anggota ASEAN dan China 
mengambil bahagian dalam pelaksanaan program ini kecuali Filipina. 

 Tuan Yang di-Pertua, bagi Malaysia Daily Harvest Program ini, dengan izin, 
mengandungi 503 produk pertanian belum diproses dan 87 produk spesifik yang 
merangkumi minyak sayuran, produk koko, serbuk pencuci dan pembalut kaca, 
bermakna 590 produk. 

 Berdasarkan analisis awal pelaksanaan program ini akan memberi kelebihan 
kepada pengeksport Malaysia menikmati penghapusan cukai import oleh China 
menjelang tahun 2006 terutamanya bagi produk spesifik yang masih mempunyai cukai 
import yang tinggi di China. Melalui perundingan-perundingan ini produk-produk lain 
akan dipertimbangkan dari masa ke semasa. 

 Tuan Yang di-Pertua, Ahli Yang Berhormat bagi Temerloh telah 
mencadangkan agar globalisasi dan liberalisasi di kawal agar negara-negara kecil tidak 
ditindas oleh negara-negara besar.  Negara-negara kecil yang kurang berupaya harus 
diberi kelonggaran dan pengaliran modal serta kewangan di kawal selia. 

 Tuan Yang di-Pertua, di dalam Pertubuhan Perdagangan Dunia (WTO), 
negara-negara membangun terutamanya negara-negara kurang membangun diberi 
layanan istimewa dan berbeza, dengan izin, special and differential treatment, di dalam 
melaksanakan obligasi yang telah dipersetujui oleh WTO. 

 Negara-negara membangun diberi tempoh yang lebih panjang berbanding 
dengan negara-negara maju di dalam melaksanakan obligasi yang dipersetujui bagi 
memberi ruang kepada industri tempatan untuk membina kepastian dan meningkatkan 
daya saing mereka untuk bersaing dengan syarikat besar antarabangsa.  Pada masa 
yang sama, negara-negara membangun juga hendaklah berusaha dengan lebih gigih 
lagi dalam meningkatkan kapasiti dan daya saing industri tempatan mereka.   

 Dasar-dasar pembangunan dan perdagangan yang menjurus kepada 
perjanjian industri tempatan yang kompetitif, efisien dan boleh maju akan diteruskan 
sebagai persediaan untuk menghadapi cabaran globalisasi dan liberalisasi. 

 Malaysia juga akan turut aktif dalam WTO untuk menentukan sistem 
perdagangan pelbagai hala yang lebih adil dan saksama. Untuk mencapai tujuan ini 
Malaysia akan bekerjasama rapat dengan negara-negara membangun yang lain dalam 
ahli-ahli WTO. 

 Ahli Yang Berhormat bagi Santubong dan Kudat menyeru supaya kerajaan 
mengambil langkah sewajarnya bagi memelihara perdagangan Malaysia agar tidak 
ditekan di peringkat antarabangsa dan menangani globalisasi secara berhemah.   

 Tuan Yang di-Pertua, sebagai negara pengeksport ke-18 terbesar di dunia, 
Malaysia adalah komited kepada sistem perdagangan pelbagai hala yang dilaksanakan 
di bawah WTO dan ia merupakan satu-satunya organisasi global yang menyediakan 
sistem perdagangan  berlandaskan peraturan, dengan izin, rule based di mana 
sesebuah negara terdapat sewenang-wenangnya mengambil tindakan, dengan izin, 
unilateral terhadap negara lain. 



atau pelbagai hala, kesemua kementerian, agensi serta wakil sektor swasta mengambil bahagian secara aktif untuk menentukan kejayaan Malaysia. ini termasuklah apabila kita mengadakan rundingan WTO dari segi mesyuarat menteri-menteri, wakil daripada semua kementerian hadir begitu juga daripada sektor swasta. Berikutan pemeteraian perjanjian rangka kerja dan kerjasama ekonomi komprehensif antara ASEAN dan Republik Rakyat China (PRC) pada bulan November 2002, satu protokol bagi meminda perjanjian rangka kerja tersebut telah ditandatangani pada 6 Oktober 2003 bagi mengambil kira jadual komitmen di bawah, dengan izin, Daily Harvest Program (DHP). Daily Harvest Program, dengan izin, adalah pelaksanaan awal bagi kawasan perdagangan bebas ASEAN/China (ACFTA) yang telah bermula dari 1 Januari 2004 dan akan dimuktamadkan pada 1 Januari 2006 bagi negara anggota ASEAN dan tahun 2010 bagi negara anggota baru. Program ini meliputi penurunan tarif bagi produk-produk pertanian yang belum diproses dan produk-produk spesifik yang dirundingkan secara dua hala di antara setiap negara anggota ASEAN dan China, kesemua negara anggota ASEAN dan China mengambil bahagian dalam pelaksanaan program ini kecuali Filipina. Tuan Yang di-Pertua, bagi Malaysia Daily Harvest Program ini, dengan izin, mengandungi 503 produk pertanian belum diproses dan 87 produk spesifik yang merangkumi minyak sayuran, produk koko, serbuk pencuci dan pembalut kaca, bermakna 590 produk. Berdasarkan analisis awal pelaksanaan program ini akan memberi kelebihan kepada pengeksport Malaysia menikmati penghapusan cukai import oleh China menjelang tahun 2006 terutamanya bagi produk spesifik yang masih mempunyai cukai import yang tinggi di China. Melalui perundingan-perundingan ini produk-produk lain akan dipertimbangkan dari masa ke semasa. Tuan Yang di-Pertua, Ahli Yang Berhormat bagi Temerloh telah mencadangkan agar globalisasi dan liberalisasi di kawal agar negara-negara kecil tidak ditindas oleh negara-negara besar. Negara-negara kecil yang kurang berupaya harus diberi kelonggaran dan pengaliran modal serta kewangan di kawal selia. Tuan Yang di-Pertua, di dalam Pertubuhan Perdagangan Dunia (WTO), negara-negara membangun terutamanya negara-negara kurang membangun diberi layanan istimewa dan berbeza, dengan izin, special and differential treatment, di dalam melaksanakan obligasi yang telah dipersetujui oleh WTO. Negara-negara membangun diberi tempoh yang lebih panjang berbanding dengan negara-negara maju di dalam melaksanakan obligasi yang dipersetujui bagi memberi ruang kepada industri tempatan untuk membina kepastian dan meningkatkan daya saing mereka untuk bersaing dengan syarikat besar antarabangsa. Pada masa yang sama, negara-negara membangun juga hendaklah berusaha dengan lebih gigih lagi dalam meningkatkan kapasiti dan daya saing industri tempatan mereka. Dasar-dasar pembangunan dan perdagangan yang menjurus kepada perjanjian industri tempatan yang kompetitif, efisien dan boleh maju akan diteruskan sebagai persediaan untuk menghadapi cabaran globalisasi dan liberalisasi. Malaysia juga akan turut aktif dalam WTO untuk menentukan sistem perdagangan pelbagai hala yang lebih adil dan saksama. Untuk mencapai tujuan ini Malaysia akan bekerjasama rapat dengan negara-negara membangun yang lain dalam ahli-ahli WTO. Ahli Yang Berhormat bagi Santubong dan Kudat menyeru supaya kerajaan mengambil langkah sewajarnya bagi memelihara perdagangan Malaysia agar tidak ditekan di peringkat antarabangsa dan menangani globalisasi secara berhemah. Tuan Yang di-Pertua, sebagai negara pengeksport ke-18 terbesar di dunia, Malaysia adalah komited kepada sistem perdagangan pelbagai hala yang dilaksanakan di bawah WTO dan ia merupakan satu-satunya organisasi global yang menyediakan sistem perdagangan berlandaskan peraturan, dengan izin, rule based di mana sesebuah negara terdapat sewenang-wenangnya mengambil tindakan, dengan izin, unilateral terhadap negara lain.